Document ID: 32004R0336

Kommissionens forordning (EF) nr. 336/2004
af 26. februar 2004
om ændring af forordning (EF) nr. 2241/2003 for så vidt angår den disponible mængde, for hvilken der kan indgives importlicensansøgninger for visse ægprodukter og fjerkrækød for perioden 1. til 30. april 2004
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2771/75 af 29. oktober 1975 om den fælles markedsordning for æg(1),
under henvisning til Rådets forordning (EØF) nr. 2777/75 af 29. oktober 1975 om den fælles markedsordning for fjerkrækød(2),
under henvisning til Rådets forordning (EØF) nr. 2783/75 af 29. oktober 1975 om den fælles handelsordning for ægalbumin og mælkealbumin(3),
under henvisning til Rådets forordning (EF) nr. 1095/96 af 18. juni 1996 om iværksættelse af indrømmelserne i liste CXL, der blev udarbejdet efter afslutningen af forhandlingerne i forbindelse med artikel XXIV, stk. 6, i GATT(4),
under henvisning til Kommissionens forordning (EF) nr. 1474/95 af 28. juni 1995 om åbning og forvaltning af toldkontingenter for æg og ægalbumin(5), særlig artikel 5, stk. 5,
under henvisning til Kommissionens forordning (EF) nr. 1251/96 af 28. juni 1996 om åbning og forvaltning af toldkontingenter for fjerkrækød(6), særlig artikel 5, stk. 5, og
ud fra følgende betragtninger:
(1) Med henblik på Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse af EU pr. 1. maj 2004 blev fordelingen af kontingentmængderne i Kommissionens forordning (EF) nr. 1474/95 og (EF) nr. 1251/96 ændret ved henholdsvis Kommissionens forordning (EF) nr. 328/2004(7) og (EF) nr 331/2004(8) for perioden 1. april til 30. juni 2004.
(2) Da perioden 1. april til 30. juni 2004 er blevet delt i to, bør Kommissionens forordning (EF) nr. 2241/2003 af 19. december 2003 om fastsættelse af, i hvilket omfang der kan accepteres ansøgninger, der blev indgivet i december 2003 for visse ægprodukter og fjerkrækød i forbindelse med forordning (EF) nr. 1474/95 og (EF) nr. 1251/96(9) ændres, og de disponible mængder bør fordeles efter samme procentsatser som henholdsvis i forordning (EF) nr. 328/2004 og (EF) nr. 331/2004 -
UDSTEDT FØLGENDE FORORDNING:
Artikel 1
I forordning (EF) nr. 2241/2003 foretages følgende ændringer:
a) Artikel 1, stk. 2, affattes således:
"2. For perioden 1. til 30. april 2004 kan der i henhold til forordning (EF) nr. 1474/95 og (EF) nr. 1251/96 indgives ansøgninger om importlicenser for en samlet mængde som fastsat i bilaget til denne forordning."
b) Bilaget affattes som angivet i bilaget til nærværende forordning.
Artikel 2
Denne forordning træder i kraft den 1. marts 2004.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 26. februar 2004.

Labels: 3
17